**ACORDO PARA A FORMACIÓN PRÁCTICA ENTRE O \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ENTIDADE COLABORADORA) E D.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Dunha parte, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Entidade Colaboradora), con CIF nº \_\_\_\_\_\_\_\_\_\_\_\_\_\_\_\_\_ e domicilio na C/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, en *adiante Entidade Colaboradora*, segundo escritura \_\_\_\_\_\_\_\_\_\_\_\_\_\_\_\_\_\_\_\_\_outorgada ante o Notario:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, inscrita no Rexistro Mercantil.

Doutra parte, D.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, con DNI:\_\_\_\_\_\_\_\_\_\_\_\_\_\_\_\_\_, Arquitecto Técnico, colexiado nº:\_\_\_\_\_\_\_ do Colexio de \_\_\_\_\_\_\_\_\_\_\_\_\_\_\_\_o cal forma parte do Consello Galego de Colexios de Aparelladores e Arquitectos Técnicos.

Ambas partes recoñécense mutuamente, na representación que ostentan, capacidade legal suficiente para subscribir o presente ACORDO e a tal efecto

**EXPOÑEN**

I.- Que o Consello Galego de Colexios de Aparelladores e Arquitectos Técnicos e *Entidade Colaboradora* subscribiron un Convenio de Colaboración para a formación práctica de Arquitectos Técnicos.

II- Que ao amparo de dito convenio as partes subscriben este acordo para a formación práctica do Arquitecto Técnico, D.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**A C O R D A N**

**Primeira.-** Que o Arquitecto Técnico, colexiado D.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, colexiado nº:\_\_\_\_\_\_\_\_\_\_\_\_\_ ao amparo do Convenio entre a *Entidade Colaboradora* e o Consello Galego de Colexios de Aparelladores e Arquitectos Técnicos, vai a realizar prácticas formativas en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_cunha beca mensual de 1.000 euros, durante o período de \_\_\_\_\_\_\_\_\_\_\_\_\_\_\_\_\_\_ a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Segunda.- A**s prácticas na *Entidade Colaboradora* teñen por obxecto esencial asegurar a aplicación práctica dos coñecementos adquiridos polo Arquitecto Técnico co cursado e superación da titulación de Arquitecto Técnico.

**Terceira.- O** programa de prácticas será establecido pola *Entidade Colaboradora*, con supervisión do Consello Galego de Colexios de Aparelladores e Arquitectos Técnicos, en función dos programas que seguira o bolseiro.

*Xúntase Programa de Prácticas.*

**Cuarta.-** A coordinación e supervisión do presente Convenio realizarase polas seguintes persoas:

Por parte do Consello Galego de Colexios de Aparelladores e Arquitectos Técnicos:

 - Pelayo C. Eyo Valladares

Por parte da *Entidade Colaboradora*:

 -

**Quinta.-** O Consello Galego de Colexios de Aparelladores e Arquitectos Técnicos designou como titor académico responsable do correcto desenvolvemento das prácticas a D. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sexta.-** A Entidade Colaboradora designa como titor do bolseiro a D. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Este titor velará e controlará a realización do Programa de Prácticas mantendo para elo as relacións da Entidade Colaboradora co colexiado bolseiro, o seu Titor Académico e os coordinadores do Convenio.

A *Entidade Colaboradora* obrígase a cumprir o Plan de Formación e a facilitar as instalacións e medios necesarios para conseguir os obxectivos deste.

**Sétima.-** A relación bolseiro coa *Entidade Colaboradora* non suporá máis compromiso que o derivado do presente Acordo. En ningún caso xerará relación laboral.

Dado o carácter formativo das prácticas externas que se contemplan no presente documento, da súa realización non se derivará, en ningún caso, obrigas propias dunha relación laboral, nin o seu contido poderá dar lugar á substitución da prestación laboral propia de postos de traballo.

Os traballos do bolseiro non teñen como finalidade a súa integración no proceso produtivo da *Entidade Colaboradora* senón a súa formación práctica.

**Oitava.-** O bolseiro obrígase a:

1. Autorizar o tratamento dos seus datos de carácter persoal pola *Entidade Colaboradora* e a remisión de datos e información ao Consello Galego de Colexios de Aparelladores e Arquitectos Técnicos, así como a entregar a documentación que establecera a convocatoria da beca ou aquela outra, a petición da *Entidade Colaboradora*, que sexa necesaria ou conveniente para os fins e desenvolvemento da práctica formativa.

2. Respectar a natureza formativa da súa vinculación coa *Entidade Colaboradora*.

3. Cumprir os requisitos establecidos pola *Entidade Colaboradora* ofertante.

4. Respectar en todo momento a normativa da *Entidade Colaboradora*, seguindo as instrucións que lle sexan dadas polo responsable da mesma e cumprir co Plan de Formación.

5. Desenvolver unha actitude favorable na súa integración formativa na *Entidade Colaboradora* e aplicarse con total dilixencia e aproveitamento.

6. Informar aos titores das súas actividades na *Entidade Colaboradora* e manter con eles as reunións que este estime oportunas, así como a participar activamente nas actividades de seguimento establecidas tamén polo mesmo. Todo isto se producirá dentro do horario establecido no Plan de Formación.

7. Gardar con absoluto rigor o secreto profesional e confidencialidade sobre cantas informacións poidan chegar a coñecer en relación co proceso produtivo, sistemas técnicos empregados na *Entidade Colaboradora* ou calquera aspecto económico, comercial ou administrativo de análoga natureza. Así como a non explotar aqueles traballos realizados na práctica obxecto deste convenio, sen a autorización expresa en ambos casos da *Entidade Colaboradora*. Este compromiso será válido, non só durante a práctica, senón tamén unha vez finalizada esta, por un período que, no seu caso, establecerá a propia *Entidade Colaboradora*. Esta circunstancia deberá ser recollida no correspondente documento.

8. No caso de enfermidade ou lesión do bolseiro, este deberá comunicar a súa situación á *Entidade Colaboradora*, presentando o oportuno parte médico xustificativo da mesma, tendo dereito a ausentarse da *Entidade Colaboradora* sen que isto ocasione ningunha modificación á súa axuda económica, sempre e cando a ausencia non exceda os 3 días. No caso de que a ausencia supere os 3 días, a axuda económica prestada ao bolseiro será reducida proporcionalmente ao tempo de ausencia, sen incluír en dita redución os 3 primeiros días da baixa. Por último, no caso de que a ausencia por enfermidade alcance os 15 días, a *Entidade Colaboradora* poderá optar por rescindir as prácticas.

9. No caso de renuncia, o bolseiro quedará obrigado a comunicalo á *Entidade Colaboradora* e ao Consello Galego de Colexios de Aparelladores e Arquitectos Técnicos con 7 días de antelación.

10. Ao longo do período da práctica, o interesado estará obrigado a entregar calquera outra documentación complementaria que estime conveniente a *Entidade Colaboradora* ou o Consello Galego de Colexios de Aparelladores e Arquitectos Técnicos para comprobar os datos ou méritos alegados.

11. Cumprimentar e presentar á terminación das prácticas o Cuestionario de Avaliación enviado polo Consello Galego de Colexios de Aparelladores e Arquitectos Técnicos o cal recollerá información acerca das actividades desenvoltas durante o período de prácticas.

12. Intentar resolver calquera cuestión relacionada co desenvolvemento das prácticas de maneira extraxudicial, e pactando expresamente que toda controversia que poida xurdir respecto do acordo e do desenvolvemento do período formativo se resolva mediante arbitraxe a administrar pola Corte de Arbitraxe do Colexio de Avogados da Coruña, con suxeición aos seus Estatutos Regulamento de Procedemento.

**Novena.-** Non obstante o carácter formativo das prácticas e sen que elo se altere en forma algunha o seu carácter, durante o período das prácticas, o bolseiro obrígase a respectar o réxime de funcionamento existente na *Entidade Colaboradora*, en canto resulte compatible coa normativa aquí establecida.

**Décima.-** En caso de incumprimento polo colexiado - bolseiro do Programa de Prácticas ou de ter o mesmo algún comportamento prexudicial ou que desturbe a dinámica da *Entidade Colaboradora*, esta resérvase o dereito de poñer fin ás prácticas, despois de advertir ao titor académico do bolseiro en concreto.

**Decimo primeira.- N**a medida en que as prácticas conlevan unha beca con prestación económica por parte da *Entidade Colaboradora*, esta obrígase a cumprir as normas establecidas no Real Decreto 1493/2011 de 24 de outubro de 2011.

**Decimo segunda.-** A *Entidade Colaboradora* declara ter un seguro suficiente de responsabilidade civil e de accidentes que asegure a responsabilidade do bolseiro no desempeño da beca así como os posibles accidentes que puidera sufrir durante o período formativo de prácticas.

**Decimo terceira.-** A finalización do período de prácticas. A *Entidade Colaboradora* emitirá un certificado polo que se recoñeza a este o tempo de prácticas realizado, con expresa mención da especialidade á que estivera orientada a súa formación, así como o programa desenvolto.

**Decimo cuarta.-** As partes acordan intentar resolver amistosamente calquera cuestión relacionada co presente acordo e facer os seus mellores esforzos para elo.

Así mesmo pactan expresamente que toda controversia que poida xurdir respecto deste contrato e a súa execución, e non se resolva amistosamente, se resolva en todo caso mediante arbitraxe a administrar pola Corte de Arbitraxe do Colexio de Avogados da Coruña, con suxeición aos seus Estatutos e Regulamento de Procedemento.

**Decimo quinta.-** As partescomprométense a cumprir co Regulamento (UE) 2016/679 do Parlamento Europeo e do Consello, do 27 de abril de 2016, a Lei Orgánica 3/2018, do 5 de decembro, de Protección de Datos Persoais e garantía dos dereitos dixitais e de normativa de desenvolvemento, en concreto no Real Decreto 1720/2007, de 21 de decembro, polo que se aproba o Regulamento de desenvolvemento da LOPD.

E sendo de conformidade das partes, asinan este Acordo para a realización de Prácticas, en cada unha das súas cinco páxinas, por duplicado en ............................ a …..… de……………………… de …..….

O/a Arquitecto/a Técnico/a

*Entidade Colaboradora*

Asdo.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asdo.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_